Qershor, 2022

|  |
| --- |
| K O R N I Z A  A F A T M E S M E  B U XH E T O R E (KAB) E KOMUNËS SË KAÇANIKUT  2023-2025  Drejtoria për Buxhet dhe Financa  Qershor, 2022 |

**Republika e Kosovës**

Republika Kosova - Republic of Kosova

**Përmbajtja**

I. Hyrje

II. Deklarata e Komunës në lidhje me prioritetet strategjike zhvillimore

2.1. Përshkrimi i komunës dhe profili ekonomik

2.2. Vizioni i Komunës

2.3. Objektivat dhe Prioritetet Afatmesme

III. Korniza Fiskale Komunale

3.1 Burimet e Financimit Komunal për vitet 2023 – 2025

3.2 Tendenca e shpenzimeve komunale dhe parashikimet 2023-2025

I. Hyrje

Mbështetur në Ligjin Nr. 03/L-048 për Menaxhimin e Financave Publike dhe Përgjegjësitë, Qeveria e Republikës së Kosovës gjatë muajit maj të këtij vitit, ka aprovuar Kornizën Afatmesme të Shpenzimeve Qeveritare (KASH) për periudhën 2023 – 2025.

Korniza Afatmesme e Shpenzimeve (KASH 2023-2025) paraqet dokumentin kryesor mbi bazën e të cilit do të hartohet Buxheti Vjetor për vitin 2023. Qëllimi kryesor i KASH-it është që të ofrojë një analizë, e cila reflekton mjedisin makroekonomik në vend, për të vendosur kështu bazën për planifikimet buxhetore për vitet që vijnë në përputhje me prioritetet strategjike të Qeverisë. Në përgjithësi, ky dokument strategjik përmban dhe shtjellon katër kapituj kryesorë si vijon:

* Deklaraten e prioriteteve afatmesme 2023-2025,
* Kornizën Makrofiskale,
* Korniza e shpenzimeve sektoriale 2023-2025 – QEVERIA QENDORE
* Niveli komunal - Burimet e Financimit Komunal për vitet 2023-2025

Pas hartimit nga Ministria e Financave të Kornizës Afatmesme të Shpenzimeve (KASH 2023 – 2025), pason edhe Qarkorja Buxhetore për gjitha Organizatat Buxhetore mbi bazën e së cilës të gjitha OB-të njoftohen mbi instruksionet e hartimit te buxheteve te tyre per periudhen 2023 – 2025.

Qarkorja Buxhetore 2023/01 ofron udhëzimet e para te pergatitjes së buxhetit komunal, përfshirë këtu kalendarin kohor indikativ si dhe kufijtë fillestarë te financimit per komunat per periudhen 2023 – 2025. Bazuar në kufijtë fillestarë te percaktuara nga Qarkorja Buxhetore, autoritetet komunale janë angazhuar në përgatitjen e KAB 2023-2025 të Organizates Buxhetore ‘652’ Komuna e Kaçanikut.

Korniza Afatmesme Buxhetore Komunale - KABK, siguron një analizë të hollësishme të shpenzimeve publike dhe përcakton parametrat dhe prioritetet kryesore për zhvillimin e vazhdueshëm të buxhetit vjetor. Gjithashtu, KABK siguron mekanizmat e nevojshme, përmes të cilave, objektivat prioritare, të identifikuara në dokumentet strategjike të komunës, aty ku ekzistojnë, të integrohen sa më mirë në procesin buxhetor.

Hartimi i Kornizës Afatmesme Buxhetore Komunale përbën një detyrim për institucionet buxhetore komunale të kërkuar nga Qarkorja Buxhetore Komunale 2023/01 të pranuar nga Ministria e Financave Punës dhe Transfereve.

Korniza Afatmesme Buxhetore Komunale do të jetë baza për përcaktimin e sektorëve prioritarë të zhvillimit dhe identifikimin e prioriteteve të shpërndarjes së burimeve komunale për periudhën 2023-2025.

KAB Komunal, është dokumenti i parë që i prinë procesit të hartimit të Buxhetit pas pranimit të Qarkores së parë Buxhetore që lansohet nga Ministria e Financave Punës dhe Transfereve për çdo vit. Kalendarin kohorë të procesit buxhetorë sipas udhëzimeve të Qarkores Buxhetore 2023/01 po e paraqesim si vijon:

* 30 Qershor: Aprovimi i Kornizës Afatmesme të Buxhetit Komunal,
* 30 Shtator: Aprovimi i propozim Buxhetit Komunal për vitet 2023–2025 në Kuvendin Komunal,
* 30 Shtator: pas aprovimit te propozim-Buxhetit nga Kuvendi Komunal, komunat janë të obliguara të dorëzojnë në Ministrinë e Financave dokumentet si në vijim:
* Shkresa përcjellëse bazuar në aprovimin e propozim-buxhetit nga Kuvendi Komunal

(nënshkruar nga Kryetari i Komunës).

* Vendimi i Kuvendit Komunal mbi aprovimin e propozim-Buxhetit komunal për vitin

2023-2025, përfshirë projektet kapitale shumëvjeçare.

* Tabelat e buxhetit komunal (BDMS dhe PIP):
* Tabela 4.1 - plani i ndarjeve buxhetore të shpenzimeve totale të komunës për vitin 2023-2025 (kopje e shtypur prej BDMS, vulosur si dhe nënshkruar nga Kryetari i Komunës dhe ZKF).
* Tabela 4.2 - financimi i projekteve kapitale për vitin 2023 dhe projekteve kapitale shumëvjeçare për vitin 2024-2025 (shtypur nga sistemi PIP, vulosur si dhe nënshkruar nga Kryetari i Komunës dhe ZKF).
* Tabela 4.3 - plani afatmesëm i të hyrave totale të buxhetit komunal nga grantet qeveritare dhe të hyrat vetanake (shtypur nga BDMS, vulosur si dhe nënshkruar nga Kryetari i Komunës dhe ZKF).
* Tabelat e Buxhetimit të Përgjegjshëm Gjinor.

Më në detaje kemi paraqitur më poshtë fazat e procesit buxhetor komunal 2023:

1. Përgatitja e Kornizës Afatmesme Buxhetore Komunale 2022-2025:

* Dokument bazik i nivelit të lartë strategjik komunal, i cili pasqyron caqet e pergjithshme te te hyrave

dhe shpenzimeve buxhetore si dhe strukturën përkatese sipas kategorive ekonomike.

1. Shqyrtimi i prioriteteve për programet komunale:

* Kryetari i Komunës, Drejtori i Financave dhe drejtorët e drejtorive komunale bëjnë shqyrtimin e politikave dhe prioriteteve në fushat e tyre sektoriale.

1. Kufijtë fillestarë specifik për programet buxhetore:

* Rekomandohet se kufijtë fillestarë specifik te programeve duhet te percaktohen para datës 01 Korrik

2022 bazuar ne projeksionet e vendosura te Qarkores 2023/01 MFPT.

1. Dorëzimi i propozim buxhetit komunal sipas programeve:

* Drejtorët e drejtorive bëjnë prezantimin e vlerësimeve të tyre buxhetore dhe propozimeve , përfshirë

politikat e reja si dhe opsionet per kursime të mundshme.

1. Dëgjimet buxhetore:

* Seanca dëgjimore ne secilën drejtori komunale me qellim te shqyrtimit të buxheteve të propozuara si dhe dëgjime publike të hapura me publikun.

1. Shqyrtimi i buxhetit komunal nga Kuvendi Komunal:

* Kryetari i Komunës përmes drejtorisë së Financave dorëzon propozim-buxhetin në Kuvendin Komunal për shqyrtim dhe aprovim, jo më vonë se 01 Shtator 2022.

1. Aprovimi i buxhetit te propozuar nga K.Komunal dhe dorezimi në MFPT:

* Propozim buxheti komunal per vitn 2023 i aprovuar nga Kuvendi Komunal dorezohet në MF. Deri më 30 Shtator 2022.

II. Deklarata e Komunës në lidhje me prioritetet strategjike zhvillimore

Komuna e Kaçanikut bazuar në Strategjinë e sajë Zhvillimore dhe dokumenteve tjera të rëndësishme si: Plani Zhvillimor Komunal dhe ai i Hartave Zonale, Plani Rregullativ Urban, etj, synon ti arrijë gjita objektivat e paraqitura në një peruiudhë afatmesme.

Në veçanti Strategjia Zhvillimore Komunale, trajton potencialin real zhvillimor të Komunës krahas burimeve në dispozicion, ku të gjeturat pastaj janë adresuar me propozime konkrete:

1. Identifikimin e potencialit real të Komunës së Kaçanikut;
2. Adresimin e mënyrave të rritjes ekonomike, si dhe krijimit të kapaciteteve të reja
3. ekonomike;

Adresimin e mënyrave të krijimit të hapësirës dhe lehtësive ligjore në nivel lokal, për investime të reja, si dhe rritjen e konkurrencës në Kaçanik me qëllim përfundimtar thithjen e investimeve të huaja direkte;

1. Rritjen e konkurrencës së bizneseve lokale, zvogëlimin e papunësisë dhe rritjen standardit të jetesës.

**II.1. Përshkrimi i komunës dhe profili ekonomik**

****

Sot, Komuna e Kaçanikut përbëhet prej 28 vendbanimeve rurale dhe 1 vendbanimi urban, të shtrirë në një hapësirë prej rreth 211 km2. Gjeografikisht, Komuna e Kaçanikut është e pozicionuar në pjesën juglindore të Kosovës, në koordinatat 42°14 48 V dhe 21°15 19 L, dhe kufizohet me Komunën e Vitisë, Ferizajit, Shtërpcës, Hanit të Elezit, si dhe me Republikën e Maqedonisë.

Në Komunën e Kaçanikut jetojnë 33,409 banorë, që sipas regjistrimit të fundit, të vitit 2011, prej tyre 10,393 banorë përbëjnë popullsi urbane, kurse 23,016 atë rurale.

Siç u tha edhe në hyrje, Komuna e Kaçanikut ka disa predispozita që e bëjnë atë mjaft atraktive për investime dhe zhvillim ekonomik. Një nga predispozitat kryesore është pozicionimi gjeografik në arteriet e transportit rrugor ku përmes autostradës ‘’Arbën Xhaferi’’ qe lidhë Kosovën me shumë shtete fqinje, poashtu edhe transporti hekurudhorë ofron qasje të mirë qarkullimi si per levizjen e njerëzve edhe të mallrave.

Përveç kësaj, edhe pse Kosova është vend pa dalje në det, me ndërtimin e Rrugës së Kombit, Kaçaniku ka fituar edhe çasje të shpejtë në dy porte detare, atë të Shën Gjinit dhe të Durrësit në Republikën e Shqipërisë, që të dyja jo më larg se 280 km, ose 4 orë rrugë.

Sa i përket funksionimit institucional të Komunës së Kaçanikut, sikur edhe në të gjitha komunat tjera në Kosovë, qeverisja lokale është e organizuar në dy shtylla, ekzekutivi, që përbëhet nga zyra e kryetarit, drejtorive dhe stafi tjetër, dhe legjislativi, që përbëhet nga Kuvendi i Komunës.

Kryetari i komunës është autoriteti më i lartë ekzekutiv në komunë dhe zgjidhet direkt nga qytetarët. Aktualisht, ekzekutivi kryesohet nga kryetari i komunës z.Besim Ilazi dhe zëvendës kryetari, z.Sabedin Vishi. Së bashku me zyrën e kryetarit të komunës, janë nëntë drejtori të udhëhequra nga drejtorët e drejtorive: Administratë e Përgjithshme; Buxhet dhe Financa, Bujqësi, Zhvillim Rural dhe Pylltari; Zhvillim Ekonomik dhe Turizëm; Arsim dhe Shkencë, Kulturë, Rini dhe Sport; Shëndetësi dhe Mirëqenie Sociale; Shërbime Publike dhe Emergjenca; Urbanizëm, Kadastër dhe Mbrojtje të Mjedisit.

Kuvendi Komunal ka 27 vende, të ndara në mes të 7 partive politike. Të 27 anëtarët janë shqiptarë të Kosovës dhe 10 prej tyre janë femra.

II.2. Vizioni i Komunës

Vizioni i Komunës se Kaçanikut definohet me ***“nivel të lartë të zhvillimit ekonomik, me një bujqësi, industri dhe turizëm të zhvilluar, me mjedis të qëndrueshëm dhe komunitet të shëndetshëm, mirë të arsimuar, me rini aktive në kulturë dhe sporte dhe me kushte të mira për punë dhe jetesë.”***

Vizioni i mëposhtëm për Komunën e Kaçanikut i definuar pas konsultimeve me akterët e rëndësishëm të jetës politike ekonomike e sociale në Komunë bazohet edhe në dokumentet afatmesme dhe afatgjata strategjike, që ka zhvilluar komuna sic janë:

* Korniza Afatmesme të Shpenzimeve (KASH) 2023-2025 të Qeverisë së Kosovës dhe prioriteteve bazë të saj, si dhe Qarkoret Buxhetore Komunale 2023 (I & II) dhe qarkoret e lëshuara nga Ministria e Financave të Qeverisë së Republikës së Kosovës,
* Strategjia Zhvillimore Komunale;
* Plani zhvillimor i Komunës së Kaçanikut dhe Hartave zonale;
* Plani Rregullativ Urban,
* Plani për Mirëmbajtje Verore dhe Dimërore, etj.

****

**Forcimi i ekonomisë lokale & Përmirësimi i infrastruktures publike**

**Objektivat e përgjithshme ekonomike dhe infrastrukturore për komunën janë:**

* **Përmirësimi i ambientit lokal afarist dhe sigurimi i zhvillimit të qëndrueshëm ekonomik ;**
* **Ndërtimi dhe përmirësimi i infrastrukturës publike.**

Kaçaniku ka një numër të avantazheve për nga karakteri ekonomik. Kemi një lokacion tërheqës, me lidhje të mira rrugore dhe hekurudhore dhe një pikëkalim kufitar të madh në Glloboçicë dhe tjetri në afërsi të komunës së Hanit të Elezit. Posedojmë furnizim të pasur me lëndë të parë për industrinë e ndërtimit, drurit dhe ujit. Ne kemi në dispozicion një forcë punëtore të arsimuar mirë, dhe një numër të bizneseve të vogla private që afarojnë me sukses.

Jemi duke punuar shumë dhe do të vazhdojmë në këtë drejtim për të forcuar rritjen tonë ekonomike, dhe për të bërë Kaçanikun një vend edhe më të përshtatshëm dhe më tërheqës për bizneset lokale – vendore, me theks të veçantë për investime të huaja, këtë qëllim do ta arrijmë permes krijimit të politikave të mira (të lehta – pa burokraci) zhvillimore lokale.

Në kuadër të politikave tona ekonomike, ku si prioritet kemi rritjen e numrit të të punësuarëve, jemi duke identifikuar edhe disa hapsira te pershtatshme për krijimin e zonave te reja ekonomike si dhe jemi në proces të dhënjes së disa parcelave komunale në shfrytezim me afatë të gjatë bizneseve, permes ketij procesi presim shtim te numrit te vendeve te reja te punës si dhe rritje te prodhimit – permiresimit te ambientit ekonomik lokal.

Në funksion të biznesit lokal ekziston Qendra Komunale për Regjistrimin e Bizneseve. Përmes kësaj qendre komuniteti i biznesit mund te regjistrojnë apo themelojnë veprimtarinë biznesore vetëm përbrenda 2 -3 orëve. Poashtu permes saj behet edhe ofrimi i informatave për investitoret potencial, gjithashtu ipen këshilla ndaj bizneseve fillestare dhe atyre ekzistuese në plotësimin e aplikacioneve të ndryshme si plan biznese etj, me qëllim të qasjes më të lehtë në financa apo mjete fikse qe mund të përfitohen nga donatorët e ndryshëm.

Për disa vite me radhë ne kuadër të krijimit te raporteve te shendosha me Organizatat Nderkombëtare (USAID, Fondacioni Kosovo Luxemburg, Help, etj.) jemi perkushtuar ne mbështetjen e bizneseve te cilat operojnë në komunën tonë. Kjo mbështetje ka ardhur si rezulatat i arritjes se Marrëveshjeve për Bashkëfinancimin e projekteve te përbashkëta mes komunes Kaçanik dhe organizatave te permenduar me lartë. Projektet e tilla te realizuara deri me tani kanë të bëjnë me krijimin e mundesive te reja për themelim biznesi – vetëpunësimi si dhe zgjerim të kapaciteteve për bizneset ekzistuese, te cilave i’u janë financuar paisje pune-makineri me qëllim të shtimit te shërbimeve apo prodhimeve të tyre dhe njëkohësisht angazhim i një numri shtesë të të punësuarëve.

Kaçaniku është njëra ndër komunat më të bukura në Kosovë. Ka potencial të jashtëzakonshëm për turizëm e sidomos turizëm malor.



Ne e pranojmë se ka ende shumë punë për t’u bërë. Në tre vitet e ardhshme ne do të vazhdojmë programin tonë gjithëpërfshirës të zgjerimit, asfaltimit dhe riparimit të rrugëve në të gjitha zonat e komunës sonë; ndërtimin e trotuareve dhe ndriqimit publik për të rritur sigurinë publike; ndërtimin e sipërfaqeve të gjelbra dhe vendosjen e shportave për mbeturina; dhe përmirësimin e furnizimit me ujë dhe të kapacitetit të rrjetit të ujit.

**PRIORITETI 1 - Forcimi i ekonomisë lokale & Përmirësimi infrastrukturës publike:**

|  |  |  |  |
| --- | --- | --- | --- |
| **Objektivi 1: Përmirësimi i ambientit lokal afarist dhe sigurimi i zhvillimit të qëndrueshëm** **ekonomik** | | | |
| **Veprimet:** | **Matësi ► Caku:** | **Programi – Drejtoria përgjegjëse:** |
| 1. ***Funksionalizimi i zonave ekonomike dhe industriale.*** | Plotësim i infrastrukturës së nevojshme si: qasje me te lehtë rrugore, paisja e zonave me trafo elektrike dhe hidro sistem.  Zonat-pronat komunale në shfrytëzim të investitorëve (conform ligjit përkatës).  Themelimi i bizneseve te reja.  Hapja e vendeve të reja pune. | Drejtoria e Ekonomisë, ZhvlillimitTurizmit  Drejtoria e Urbanizmit, Kadastrit dhe Mjedisit.  Komisionet përgjegjëse të themeluara nga Kuvendi Komunal. |
| 1. ***Ofrimi i lehtësirave për themelimin dhe ushtrimin të aktivitetit afarist*** | Subvencionimi i bizneseve, promovimi i tyre.  Shkurtimi i kohës për themelim biznesi per vetem 2 -3 orë.  Rritja e numrit te bizneseve lokale | Drejtoria e Ekonomisë, ZhvlillimitdheTurizmit. |
| 1. ***Hartimi i strategjisë së re afatmesme 2022-2025 për Zhvillim Ekonomik Lokal*** | Analiza sektoriale: identifikimi i potencialeve/resurseve te reja dhe strategjike, gjetja e mundesive per investime te reja, bashkëveprim me organizatat e ndryshme.  Promovimi i potencialeve tona, thithja e investimeve të reja.  Arritja e zhvillimit te qendrueshem ekonomik lokal. | Drejtoria e Ekonomisë, Zhvlillimitdhe Turizmit |
| 1. ***Përmirësimi i infrastruktures tek zonat ekzistuese turistike, caktimi dhe funksionalizimi i zonave të reja turistike.*** | Rritje e zhvillimit ekonomik nga turizmi    Restaurim i monumenteve historike.  Hartimi i projekteve strategjike.  Ekzistimi i hartës turistike në qytet për orientimin e vizitorëve.  Rritja e numrit të vizitorëve. | Drejtoria e Ekonomisë, Zhvlillimitdhe Turizmit |
| **Objektivi 2: Ndërtimi dhe përmirësimi i infrastrukturës publike** | | |
| **Veprimet:** | **Matësi ► Caku:** | **Programi – Drejtoria përgjegjëse:** | |
| 1. ***Ndërtimi, asfaltimi, riparimi dhe pastrimi i rrugëve.*** | Ngritja e standardit dhe kualitetit jetësor të qytetarëve nga numri i madhë i rrugëve të ndërtuara, asfaltuara dhe riparuara.  Shtimi i ndërtimit të trotuareve.  Mirëmbajtje e vazhdueshme investive (rrugët , trotuaret). | Drejtoria e Urbanizmit, Kadastrit dhe Mjedisit.  Drejtoria e Shërbimeve Publike dhe Emergjencave | |
| 1. ***Përmirësimi i kualitetit dhe rrjetit të furnizimit me ujë***. | Sanimi, rekonstruimi dhe shtimi i kapaciteteve ujore në rrjetin e ujësjellesit ne fshatra dhe qytet.  Zgjërimi i rrjeteve të reja të ujësjellësit në zonën urbane dhe rurale.  Ndërtimi i fabrikës për trajtim të ujit të pijshëm ne Sepetin. | Drejtoria e shërbimeve publike dhe emergjencave | |
| 1. ***Ndërtimi i rrjeteve të ndriqimit publik*** | Zgjeriimi i rrjetit në zonën urbane dhe rrugët e fshatrave. | Drejtoria e shërbimeve publike dhe emergjencave | |
| 1. ***Ndërtimi i kolektoreve kryesor për largimin e ujrat e zeza përgjatë lumit Nerodime dhe Lepenc.*** | Ruajtja e shendetit, pastrimi i lumenjëve, ambientit dhe krijimi i kushteve për të favorshme për turizëm rural. | Drejtoria e shërbimeve publike dhe emergjencave | |
| 1. ***Ndërtimi i shtigjeve për çiklizëm në zonën urbane dhe rurale*** | Rritja e sigurisë së qytetareve dhe pjesëmarrsëve në trafik. Promovim i aktiviteteve rekreative dhe ekonomizim i kostos së jetës. | Drejtoria e Shërbimeve Publike dhe Emergjencave | |

**Objektivat e përgjithshme bujqësore dhe mjedisore për komunën janë:**

* **Subvencionimi i vazhdueshëm i sektorëve të bujqësisë;**
* **Mbrojtja dhe përmirësimi i mjedisit.**

Kaçaniku disponon me resurse të mjaftueshme natyrore:

Disponon me 7,462.70ha. të tokës së punueshme që përdoret për të siguruar ushqim të mjaftueshëm për kafshë dhe për kultivimin e kulturave lavërtare - grurë, misër, perime dhe kultura pëmëtare si: mollë, dardhë, kumbull, mjedër, manaferra etj.

Prej sipërfaqes së përgjithshme të territorit të saj (21,126.00ha) 14,449.09ha. është tokë pyjore, prej tyre 8,963.26ha. janë me pronësi publike dhe 3,485.28ha. janë me pronësi private. Menaxhimi i pyjeve bëhet nga Agjensioni Pyjor i Kosovës (APK).

 

Ka burime natyrore të mjaftueshme të ujit nga Malet e Sharritt, për furnizim të qytetarëve me ujë të pijes, si dhe rrjedhje të mjaftueshme të përrojeve , përrockave si dhe dy lumenjëve të cilët kalojnë nëpër territorin e komunës sonë ( Lumi Lepenc dhe Nerodime ), te cilet shfrytëzohen per ujitjen e kulturave bujqësore gjë që favorizon edhe më shumë zhvillimin e bujqësisë.

Fermat janë në pronësi private, janë të vogla dhe të ndryshme. Fermerët duhet orientuar drejtë krijimit të fermave gjysmëkomerciale dhe komerciale me synim rritjen e rendimentit si dhe permiresimin e cilësisë së produkteve bujqësore sipas standardeve të BE-së.

Një nga sfidat kryesore që do të kërkojmë të adresojmë do te jetë ruajtja e sipërfaqeve te tokes bujqësore nga ndërtimet ilegale (ndertimet pa leje te objekteve) gje qe do te ndikon ne humbjen (zvogëlimin) e siperfaqeve se tokes bujqësore.

Së bashku me nivelin qendror (MBPZHR), ne kemi mbështetur fermeret financiarisht për prodhimtarinë e kulturës së grurit, misrit, ngritjen e plantacioneve të pemëve (mollës dhe mjedrës), përkrahjen e kulturave perimore në ambiente të mbyllura (serra) si dhe stimulimin e fermereve me lopë qumështore, ku si synim kemi qe edhe në te ardhmen të vazhdojmë ti perkrahim fermeret në këto sektorë.

Zhvillimi i sektorit të bujqësisë per ne ka rëndësi të veçantë, si në aspektin e përmirësimit të bilancit tregtar, uljes së papunësisë, sigurisë së produkteve ushqimore, mbrojtjes së ambientit dhe përmirësimit të jetës së qytetarëve në përgjithësi. Si rezultat i mbështetjes se këtij sektori të ardhurat neto në fermë janë rritur ndjeshëm. Sektori i Bujqësisë, përmes politikave dhe strategjive të zhvillimit do të jetë edhe në të ardhmen e orientuar në mbështetjen e faktorëve të prodhimit, në stimulimin e fermerëve dhe krijimin e një ambienti më të favorshëm zhvillimor.

Gjatë periudhave te kaluara kemi mbështetur fermeret financiarisht për prodhimtarinë e kulturës së grurit, ngritjen e plantacioneve të pemëve (arrë, lajthi ), përkrahjen e kulturave perimore në ambiente të mbyllura (serra), stimulimin e fermereve makina mjelës për lopë qumështore si dhe mbështetja e fermerëve me mekanizëm bujqësor (freza, spërkatëse të grurit, shpërndarëse të plehut mineral, etj.) ku si synim kemi qe edhe në te ardhmen të vazhdojmë ti perkrahim fermeret në këto sektorë.

Sa i përket investimeve në bujqësi kemi investuar sipas projekteve të planifikuara me planin e punës së ekzekutivit të Komunës. Në mbështetje të fermerëve kultivues të grurit, në sipërfaqe prej 0.50-1.00 ha , përfitues 222 fermerë, mbështetja të fermerëve me mekanizëm bujqësor freza, shpërndarëse të plehut mineral, dhe makina spërkatëse për grurë -misër) përfitues 60 fermerë, në sektorin e pemëtarisë, për periudhën e lartëcekur, deri më tani kemi mbështetur fermerët në ngritjen e planacioneve me arrë dhe lajthi, përfitues 36 fermerë, në sektorin e perimkulturës kemi investuar në serra , përfitues 298 familje (14900 m² sipërfaqe me serra apo 1.49ha.). Në sektorin e blegtorisë kemi mbështetur fermerët me makina mjelëse ,përfitues 56 fermerë .Gjithashtu kemi mbështetur edhe bletarët me koshere bletësh dhe me centrifuga për nxerrjen e mjaltit, përfitues 127 bletarë. Në periudhëm e lartëcekur kemi mbështetur gjithsejtë 839 fermerë. Vlera e shpenzimeve në subvencione për fermerët për periudhën raportuese është 235,233.00 €, duke llogaritur edhe participimin e fermerëve 20% të shumës së përgjithshme. Ndërsa permes buxhetit nga investimet kapitale kemi ndertuar kanlet e ujitjes ne Fshatrat: Soponicë – Nikaj, Rekë dhe Kovaqec. Ndersa gjatë vitit aktual 2022 jemi ne realizim te projektit ‘’Ndertimi i kanalit te ujitjes’’ ne Fshatrat Doganaj dhe Nikaj-Soponicë. Realizimi i ketyre projekteve ka per qellim krijimin e lehtësirave fermereve me qëllim te ujitjes se siperfaqeve të mbjellura me kultura bujqësore si dhe shfrytëzimin me racional të ujit.

Gjatë tre viteve vijuese planifikojmë ti ndajmë afër 300,000€ nga ndarjet e reja buxhetore për fermerët tonë si mbështetje në sektorët e bujqësisë ( Lavërtari, pemëtari, perimkulturë, blegtori dhe bletari etj). Në sektorin e lavërtarisë do ti stimulojmë prodhuesit e kulturës së gruriit për mbjellje të sipërfaqes prej 0.50-1.50 ha me mjete financiare në shumë prej 200 €/ha, mbështetja e fermerëve në blerje të mekanizmit bujqësor( freza, kultivator, spërkatëse të grurit, shpërndarëse të plehut mineral, kositëse rotativetj.) Mbeshtetja ne sektorin e pemëtarisë do të jetë ngritja e plantacioneve të reja me arra dhe lajthi, vishnje, pemë të imëta frutore (dredhëz dhe boronicë) në perimkulturë rritjen e sipërfaqeve me serra.

Gjate periudhes vijuese fokusi i subvencionimit ne bujqesi do te jetë në ne furnizimin e fermereve me mekanizëm bujqësor dhe pemëtari.

Gjithashtu permes investimeve kapitale, synohet te permbyllet rregullimi i kanaleve te ujitjes në lokacione te ndryshme. Vlera e gjithmbarshme e projekteve kapitale per kete qëllim do te jetë nga 50,000.00 euro ne secilin vit.

**PRIORITETI 2 - Zhvillimi i bujqësisë dhe blegtorisë dhe mbrojtja e mjedisit:**

|  |  |  |
| --- | --- | --- |
| **Objektivi 1: Krijimi i të ardhurave për fermeret dhe popullatën rurale:** | | |
| **Veprimet:** | **Matësi ► Caku** | **Programi – Drejtoria përgjegjëse:** |
| 1. ***Subvencionimi i sektorëve të bujqësisë dhe blegtorisë*** | Diversifikimi i fermave gjysmëkomerciale dhe komerciale.  Rritja e punimit të sipërfaqeve të tokës bujqësore me kultura lavërtare.  Rritja e prodhimtarisë bujqësore, prodhimtarisë blegtorale dhe përmirësimi i cilësisë së produkteve bujqësore me qëllim të përmbushjes së standardeve të BE-së.  Rritja e prodhimitarisë së mjaltit.  Zhvillim më i avancuar i bujqësisë. | Drejtoria e Bujqësisë, Zhvillimit Rural dhe Pylltarisë |
| 1. ***Rregullimi i kanaleve të ujitjes***. | Krijimi i lehtësirave për fermerët, per ujitjen e kulturave bujqësore.  Ndikim në rritjen e rendimentit tek kulturat bujqësore. | Drejtoria e Bujqësisë, Zhvillimit Rural dhe Pylltarisë |
| **Objektivi 2: Mbrojtja dhe përmirësimi i mjedisit** | | |
| 1. ***Rritja e hapsirave gjelbëruese***. | Gjelbrimi i qytetit, mbjellja e drunjëve, mirëmbajtja e tyre.  Mjedis i shëndetshem, përmirësim i kushteve për jetesë. | Drejtoria e Bujqësisë dhe Zhvillimit Rural DUKM, DSHPE. |
| 1. ***Organizimi i aktiviteteve mjedisore*** | Ngritja e vetëdijesimit të qytetarëve për mbrojtjen e mjedisit. | Drejtoria e Bujqësisë dhe Zhvillimit Rural dhe DUKM. |
| 1. ***Ndërtimi i shtratit të lumit Lepenc dhe Nerodime dhe shtretërve të përrockave*** | Mirëmbajtja – Pastrimi i lumenjëve.  Ruajtja nga erozioni  Shfrytezimi i ujit te lumit per ujitje te tokes. | Drejtoria e Urbanizmit, Kadastrit dhe Mjedisit |
| 1. ***Hartimi i Planit të ri komunal për Menaxhim të Mbeturinave për periudhën 2022-2026*** | Krijimi I I infrastrutures komunale per menaxhimin e mbeturinave.  Krijimi i kompanisë komunale për menaxhimin e Mbeturinave dhe paisja me automjete të reja për grumbullim të Mbeturinave komunale.  Kompletimi i normave ligjore dhe teknike për inkasim të faturës së mbeturinave nga komuna.  Reduktimi gradual I mbeturinave te rrezikshme  Zbatimi i Rregullores komunale për Menaxhimin e Mbeturinave.  Fillimi i ndarjes së mbeturinave në burim. Shpërndarja e komposterëve (kompostimi).  Hartimi dhe zbatimi i Rregullores komunale për Menaxhimin e Mbeturinave  Rritja graduale e perfshirjes se populates ne sistemin e trajtimit te mbeturinave.  Kompletimi i normave ligjre per menaxhimin e mbeturinave ne bazë të direktivave të BE-së  Shëndrrimi i deponive ilegale në hapësira gjelbruese.  Caktimi i lokacionit për deponim të mbeturinave inerte nga ndërtim -rrënimet | Drejtoria e shërbimeve publike dhe emergjencave ne kordinim me organizaten GIZ |

**Krijimi i komuniteteve të fuqishme, aktive**

Objektivat e përgjithshme të sektorit të shëndetësisë dhe mirëqenies sociale për komunën janë:

* Përmirësimi i shëndetit dhe mirëqenies së qytetarëve;
* Ofrimi i asistencës sociale për familjet me gjendje të rëndë ekonomike.

Jemi në drejtim të plotësimit të numrit të mjaftueshëm të mjekëve dhe me ndihmën e donatorëve, kemi përmirësuar pajisjet tona laboratorike dhe kemi bërë ndertimin dhe renovimin e disa prej qendrave tona mjekësore. Kjo ka çuar në një përmirësim të përgjithshëm në cilësinë e shërbimeve që ne ofrojmë. Megjithatë, ne jemi të vendosur të zbatojmë lëvizjen tonë në drejtim të mjekësisë familjare. Për ta bërë këtë, ne do të duhet të caktojmë më shumë mjekë ashtu që të kemi nga një mjek në çdonjërën prej Qendrave tona të Mjekësisë Familjare, dhe do të punojmë shumë me qeverinë qendrore që të përmirësojmë prokurimin dhe furnizimin e barnave të miratuara në Komunë.



Në tre vitet e ardhshme ne do të vazhdojmë me shërbimet paliative permes ekipeve mjekësore mobile që do të ofrojë këshilla mjekësore dhe trajtim për qytetarët me gjendje të rëndë shëndetësore.

Prej muajit qershor të vitit 2016 është në funksion objekti i ri i QKMF-së, këtë projekt komuna e ka konkretizuar me ndihmën e donatorëve të jashtëm dhe participimin vetanak nga buxheti i saj. Modernizimi i objekteve shëndetësore do të ndikojë drejtëpërsëdrejti në ofrimin e shërbimeve më cilësore në shëndetësi. Pas ndërtimit te QMF-së ne Kaçanik të vjetër është ndërtuar gjatë këtij viti objekti i QMF-së ne fshatin Doganaj te Kaçanikut, ndërsa ne vazhdimësi mirëmbahen QMF-të dhe AMF-ët ne vendbanimet e tjera brenda territorit te komunës.

Janë mbi 800 qytetarë që marrin ndihmë sociale. Masat që jemi duke marrë ne, Administrata si e tërë, për të tërhequr biznese dhe investime, të inkurajojmë zhvillimin dhe risitë në bujqësi, si dhe promovimin e turizmit, duhet të rrisin mundësitë e punësimit dhe të zvogëlojnë nevojën për ndihma sociale. Ndersa per familjet me nevojë për strehim te përhershëm ka përfunduar ndertimi i objektit per banim social në fshatin Kaçanik i Vjetër me kapacitet per 24 familje dhe poashtu gjatë ketij viti janë ne perfundim procedurat e kontraktimit per ndertimin e objektit te dytë per banim social, ky projekt parashihet te perfundoj brenda dy viteve me kapacitet per strehim të 12 familjeve.

Prioritetet e përgjithshme arsimore për komunën janë:

* Rritja e standardeve në arsim dhe e nivelit të arritjeve;
* Gjithëpërfshirja dhe përkrahja e fëmijëve me nevoja të veçanta
* Siguria në shkolla
* Zgjërimi i hapsirave të reja dhe paisja e shkollave me teknologji të avancuar
* Përkrahja e studentëve të dalluar

Niveli i mësimdhënies në Komunën e Kaçanikut çdo vit është duke u ngritur duke filluar nga niveli i Arsimit Parafillor, Fillor, i Mesëm i Ulët e deri te niveli i Mesëm i Lartë. Viti shkollor që po e lëmë pas ishte mjaft sfidues për shkak të pandemisë por me angazhim maksimal të mësimdhënësve pasojat do të jenë minimale.

Në tri vitet e ardhshme prioritetet tona janë që të vazhdohet me përmirësimin e cilësisë në mësimdhënie, përmirësimin e kushteve të punës, zgjerimin e hapsirave shkollore, punësimin e psikologëve dhe pedagogëve në shkolla, përfshirjen e fëmijëve në kopshte dhe çerdhe nga fëmijëria e hershme dhe në veçanti do t`i kushtohet rëndësi sigurisë së fëmijëve në institucione shkollore. Rëndësi e veçantë do t`i kushtohet trajnimit të mësimdhënësve në fusha të ndryshme në mënyrë që të përdorin pa problem teknologjinë bashkëkohore për mësimdhënie dhe për të rritur profesionalizmin dhe kapacitetin e tyre.

**Prioritetet e përgjithshme për komunën në fushën e Kulturës, Rinisë dhe Sportit**

* **Përmirësimi i kushteve për mbarëvajtjen e aktiviteteve kulturore, rinore e sportive**
* **Subvencionimi i aktiviteteve kulturore, rinore e sportive**

Nga viti 2022 sektori i kulturës, rinisë dhe sportit ka filluar të funksionojë si Drejtori e veçantë në vete dhe me staf të zgjeruar.

Drejtoria për Kulturë, Rini dhe Sport në bashkëpunim me stafin e Shtëpisë Kulturës “Xheladin Kurtaj” vazhdon të organizojë aktivitete të shumta kulturore për të rritur dhe fëmijë. Aty operojnë edhe shoqata të ndryshme rinore, që për bazë e kanë nxitjen e vullnetarizmit për të rinjët dhe njëkohësisht largimin e tyre nga dukuritë negative.

Palestra e re sportive, tashmë e aktivizuar, ka ngjallur shumë aktivitete sportive nga të rinjët e komunes sonë, të cilëve tashmë i’u eshte krijuar hapësirë e re dhe besojmë se përmiresimi i kushteve ne terrenet sportive do te ndikojë në ngritjen e rezultateve nga klubet sportive te komunes sonë ne garat nacionale.

Në stadiumin e qytetit “Besnik Begunca”, së fundmi ka përfunduar betonimi i një pjesë të tribunave perëndimore, që pa dyshim rrit interesimin e qytetarëve për përcjelljen e ndeshjeve të futbollit, nga kategoria e senioreve dhe kategorite e reja, te klubeve (OJQ-ve) me baze ne komunën tonë.

Të gjitha eventet kulturore e sportive, klubet sportive, Shoqëritë Kulturo Artistike, Shoqatat Rinore dhe OJQ-të e ndryshme që merren me aktivitete rinore ndihmohen me subvencione nga kjo drejtori.

Në të ardhmen e afërt, kjo drejtori, planifikon që Komuna jonë të identifikohet edhe me “Muzeun e Kaçanikut”.

Për të krijuar kushte sa më të mira për rininë janë planifikuar investime kapitale në ndërtimin e tereneve sportive, Blerja e automjetit (kombi-bus) per transportin e rinisë me rastin e zhvillimitt te aktiviteteve sportive dhe tjera, meremetimin e shtëpisë kulturës dhe monumenteve tjera kulturo-historike.



PRIORITETI 3 – Krijimi i komuniteteve të forta dhe aktive:

|  |  |  |
| --- | --- | --- |
| **SHËNDETËSIA:**  **Objektivi 1: Përmirësimi i shëndetit dhe mirëqenies së qytetarëve** | | |
| **Veprimet:** | **Matësi ► Caku** | **Programi – Drejtoria përgjegjëse** |
| 1. ***Sigurimi i numrit adekuat të mjekëve dhe paimeve në QKMF.*** 2. ***Blerja e një veture të re per bartjen e pacienteve me hemodializë.*** | Ofrimi i kujdesit shendetësor nga stafi profesional në ndërtesa te standardeve të larta.  Ulja e raportit pacient / doktor.  Rritja e sigurisë së transportit të pacientëve-intervenim i shpejtë i autoambulancës. | Drejtoria e Shëndetësisë dhe Mirëqenies Sociale. |
| 1. ***Renovimi dhe furnizimi me paisje e objekteve të QMF-ve.*** | Funksionalizimi i plotë dhe përmirësimi i shërbimeve shëndetësore nga QMF-të.  Ofrimi i shërbimeve me afër qytetarëve.  Shkarkimi i nr. te pacientëve ne QKMF. | Drejtoria e Shëndetësisë dhe Mirëqenies Sociale**.** |
|  |  |  |
| **SOCIALJA:**  **Objektivi 2: Ofrimi i asistencës sociale për familjet me gjendje të rëndë ekonomike** | | |
| 1. ***Zvogëlimi i numrit të njerëzve që marrin ndihma sociale*** | Ofrimi i trajnimeve të ndryshme për punësim dhe verifikimi i listave në vazhdimësi  Ulja e shfrytëzuesëve të ndihmës sociale. | Drejtoria e Shëndetësisë dhe Mirëqenies Sociale |
| 1. ***Ndertimi i objekteve për banim social.*** | Krijimi dhe sigurimi i kushteve me te mira per jetesë i familjeve skamnore. | Drejtoria e Shëndetësisë dhe Mirëqenies Sociale |
| **ARSIMI:**  **Objektivi 3: Rritja e Standardeve në arsim dhe e nivelit të arritjeve** | | |
|  |  |  |
| 1. ***Rritja e standardeve në mësimdhënje dhe mësimnxënje*** | -Rritja e kualifikueshmërisë së mësimdhënësve.  T-rajnimi i mësimdhënësve në fusha të ndryshme.  -Trajnimi i drejtorëve në fushën e udhëhejqes arsimore.  -Ngritja e rezultateve nga vlerësimet e jashtme.  -Zvoglimi i orëve të humbura nga nxënësit dhe mësimdhënësit.  -Paisja e shkollave me mjete konkretizuese moderne.  -Rritja e numrit te kabineteve të TI.  -Ngritja e kapaciteteve të mësimdhënjes në fushën e TI. | Drejtoria e Arsimit dhe Kultures |
| 1. ***Gjithëpërfshirja dhe përkrahja e fëmijëve me nevoja të veçanta*** | Rritja e numrit të asistentëve për fëmijët me nevoja të veçanta  Përkrahja dhe subvencionimi i shpenzimeve për fëmijët që shkollohen në qendrat burimore  Trajnimi i mësimdhënësve mbështetës | Drejtoria e Arsimit dhe Kultures |
| 1. ***Siguria ne shkolla*** | Rritja e numrit të psikologëve dhe pedagogëve në shkolla  Vendosja e kamerave të sigurisë në shkolla  Në ShML angazhim të kompanive të sigurimit për siguri të ambienteve shkollore | Drejtoria e Arsimit dhe Kultures |
| 1. ***Renovimi i vazhdueshëm i objekteve shkollore dhe paisja me paime dhe teknologji te avancuar.*** | Mirëmbajtja e hapsirave shkollore.  Ndërtimi i hapsirave të reja shkollore dhe zgjerimi atyre agezistuese.  Kompletimi i shkollave me salla të edukates fizike  Paisja e shkollave me invertarë të nevojshëm. | Drejtoria e Arsimit dhe Kultures |
| 1. ***Përkrahja e studentëve të dalluar*** | Bursa për studentët e dalluar  Përkrahje për praktikën profesionale dhe realizim të projekteve të ndryshme | Drejtoria e Arsimit dhe Kultures |
| **KULTURA, RINIA DHE SPORTI:**  **Objektivi 4: Përmirësimi I kushteve për mbarëvajtjen e aktiviteteve kulturore-sportive.** | | |
| 1. ***Përfundimi i ndërtimit të objekteve të reja si: ‘’Ndertimi i stadiumit të futbolli ‘’Besnik Begunaca’’, Ndertimi i Palestres sportive*** ***& përmirësimi i vazhdueshem i objekteve tjera kulturore.*** | Ndërtimi dhe rregullimi i terreneve sportive.  Shtimi i numrit të aktiviteteve sportive dhe kulturore.  Përmirësimi i kushteve infrastrukturore per rini,kulturë dhe sport.  Shtimi i aktivizimit të rinisë në aktivitete kulturore-sportive dhe ulja e dukurive negative tek të rinjët.  Më shumë grupe të të rinjëve mund ti ushtrojnë aktivitetet e tyre në Shtepinë e Kulturës  Shtim i numrit dhe aktivizim i klubeve sportive dhe shoqerive kulturore artistike . | Drejtoria e Kulturës, Rinisë dhe Sportit |
| 1. ***Subvencionimi i aktiviteteve sportive, kulturore dhe rinore*** | Rritja e interesimit të të rinjëve për aktivitete kulturore dhe sportive.  Përkrahja e organizatave që merren me promovimin e  mjedisit të shëndetshëm.  Nxitja e vullnetarizmit tek të rinjët. | Drejtoria e Kulturës, Rinisë dhe Sportit |

**Zhvillimi i një administrate më efikase, efektive dhe profesionale**

Prioriteti i komunës së Kaçanikut është ngritja e cilësisë dhe shpejtësisë në shërbimet e ofruara nga administrata e komunës. Drejtoria jonë e Administratës ofron shërbime të rëndësishme komunale si: gjendjen civile, arkivin, qendrën për shërbim me qytetarë (QSHQ), logjistikën, shërbimin e Kuvendit, zyrën për barazi gjinore, njësitin pët të drejtat e njeriut, zyrën e përkthimeve, etj.

Stafi ynë dhe ndërtesat tona janë të rëndësishme - ata krijojnë një përshtypje për Komunën tonë në sytë e publikut. Është e rëndësishme që publiku të ketë një mendim pozitiv për neve. Ne presim që i gjithë stafi jonë të jetë i dobishëm, miqësor, efikas dhe profesional.



Prioritetet tona administrative janë ofrimi i shërbimeve efektive dhe efikase për të gjithë në të gjithë Komunën, si dhe zhvillimi i e-qeverisjes.

Ne kemi ofuar 5 Zyra të Regjistrimit Civil në komunë për të bërë qasjen për qytetarë më të lehtë dhe më të shpejtë; dhe një Regjistër digjital ofron shërbime online për njerëzit dhe bizneset si dhe planifikojmë per vitin 2023 te sjellim edhe një Regjister digjital për të qenë më efikas në shërbimet që ne ofrojmë. Të gjitha protokollet e stafit tonë janë online.

Drejtoria e Administratës planifikon që në vitin 2023-2024 të realizojë projketin e Parkingut Nëntokesorë, ku me realizimin e këtij projekti qytetarët do të kenë edhe më të lehtë dhe shpejtë qasjen në shërbimet e organizatës tonë buxhetore.

Salla e Kuvendit dhe zyrat shoqëruese janë rinovuar, por vetë Salla e Kuvendit ka nevojë për përmirësim të ulëseve dhe tavolinave apo ndertim i nje objekti te ri dhe për këtë qëllim ne listen e projekteve kapitale per vitin 2024 kemi krijuar kodin per realizimin e projektit ‘’Renovimi në objektet e Administratës Komunale’’ .

Ne planifikojmë të implementojmë përmirësime të mëtejshme në TIK për të lëvizur drejt një "zyrë pa letra", dhe të vazhdojmë me trajnimin e stafit.

PRIORITETI 4: Zhvillimi i një administrate më efikase, efektive, profesionale

|  |  |  |
| --- | --- | --- |
| **Objektivi 1: Përmrësimi i shërbimeve të ofruara ndaj qytetarëve** | | |
| **Veprimet:** | **Matësi ► Caku** | **Programi – Drejtoria përgjegjëse** |
| 1. ***Rritja e përdorimit të TIK në kuadër të Administratës*** | Implementimi i Planit të Veprimit për Përmirësimin e Shërbimeve në QSHQ | Drejtoria e Administratës së Përgjithshme |
| 1. ***Vendosja e e-kioskave për dokumente të gjendjes civile*** | Lehtësim në paisjen e qytetarëve me dokumente të gjendjes civile duke iu ofruar shërbim 24 orësh. | Drejtoria e Administratës së Përgjithshme |
| **Objektivi 2: Infrastrukturë bashkëkohore për funksionimin e administratës** | | |
| 1. ***Përmirësimi i infrastrukturës së objekteve*** | Rregullimi i Parkingut Nëntokësore, për të siguruar hapësirë dhe mundësi për çasje më të lehtë dhe shpejtë qytetarëve.  Modernizimi i sallës së Kuvendit Komunal dhe objektit të Administratës komunale në përgjithësi.  Rritja e cilësisë gjatë zhvillimit të seancave.  Shërbime të shpejta dhe cilësore sipas parimit **‘’one-stop shop’’** | Drejtoria e Administratës së Përgjithshme |

Një nga synimet e administratës komunale është arritja e efikasitetit në të gjitha nivelet. Institucionet publike janë përgjegjëse për të siguruar të mirat dhe shërbimet e nevojshme publike për qytetarët pa asnjë diskriminim. Prandaj, objektivat shumëdimensionale të administratës komunale kërkojnë që performanca jo vetëm të jetë e kufizuar në ofrimin e shërbimeve, por gjithashtu të përfshijë elementin thelbësor të sigurimit të vlerave llogaridhënëse për qytetarët.

Në kohën bashkëkohore, pikëpamjet e duhura se si duhet të funksionoj administrata komunale orientohen kryesisht në përparimin në teknologji që pritet të ketë ndikim të jashtëzakonshëm në evolucionin e ofrimit të shërbimeve si një fushë dinamike e së ardhmes.

Drejtoria e Administratës është tradicionalisht e angazhuar në arritjen e efikasitetit në punën e dikastereve të saj, me theks të veçantë në ofrimin e shdërbimeve. Prandaj, efikasiteti gjen një vend të përhershëm në planin dhe programin qeverisjes lokale. Efikasiteti dhe efiqienca merr një vemendje të rëndësishme kur përpiqemi ta aplikojmë atë në një sistem që bazohet në shumë vlera, profesionalizëm e transparencë të zyrtarëve të angazhuar publik. Dimensioni i transparencës i jep një perspektivë unike efikasitetit në ofrimin e shërbimeve.

Në kuadër të KAB për tre vitet e ardhshme, vleresojmë se administrata do të duhej që me plan konkret t’i përafrohet dhe të implementojë direktivat e Kartës Evropiane të Vetëqeverisjes Lokale.

Për arritjen e këtij qëllimi, vazhdimisht duhet të vlerësojmë performancën. Matja e performancës gjithmonë ka të bëjë me misionin dhe aktivitetet e administratës, si dhe me mjedisin në të cilin ofron shërbime. Në fakt, matjet e këtij lloji shpiejnë gjithnjë në progres.

Siç u tha më lartë, Drejtoria e Administratës përkushtimin e saj e bazon në tri shtylla: efikasitet, performancë, transparencë. Këto mekanizma janë instaluar dhe vazhdojnë të përkrahen nëpërmjet investimeve kapitale në vazhdimësi. Investime këto kryesisht në teknologji, infrastrukturë të objektit dhe investime tjera të rëndësishme.

**III. Korniza Fiskale Komunale**

Korniza Afatmesme e Shpenzimeve (KASH) 2023-2025 për nivelin komunal ofron udhëzimet për komunat për përgatitjet e buxhetit për 2023 dhe orientimet për 2024 dhe 2025, bazuar në prioritetet strategjike të Qeverisë në fushën e marrëdhënieve fiskale ndërqeveritare. Po ashtu, ky dokument përcakton shumat agregate të granteve qeveritare për financimin e komunave dhe nivelin e të hyrave vetanake të komunave për vitin fiskal 2023 si dhe parashikimin afatmesëm 2024-2025.

Parimet, kriteret dhe formulat të zbatuara për ndarjen e granteve qeveritare për financimin e komunave për vitin 2023 bazohen në Ligjin për Financat e Pushtetit Lokal (LFPL) dhe Tabelën 1 të projeksioneve makro-fiskale të përgatitur nga Ministria e Financave siç specifikohet në Ligjin për Menaxhimin e Financave Publike dhe Përgjegjësitë (LMFPP).

**Procesi i buxhetit komunal merr parasysh këto aspekte:**

* Buxhetimi në nivel të programeve dhe nën-programeve, në përputhje me strukturën ekzistuese të planit kontabël,
* Përmirësimet në qasjen e buxhetimit të orientuar drejt rezultateve dhe performancës,
* Zbatimi i konceptit shumëvjeçar mbi planifikimin e projekteve kapitale si dhe,
* Prezantimi tabelar mbi burimet e financimit dhe strukturën e shpenzimeve sipas kategorive ekonomike për vitin e 2023 dhe projeksionet per vitet 2024 – 2025.

Buxhetimi i projekteve kapitale shumëvjeçare përfshinë integrimin e të dhënave të planifikuara nga komuna në sistemin e Projekteve të Investimeve publike (PIP) dhe buxhetimin në bazë të performancës.

Korniza Afatmesme Buxhetore e Komunës së Kaçanikut është hartuar në përputhje me kornizën makroekonomike të Kosovës dhe sipas dokumentit Korniza Afatmesme të Shpenzimeve (KASH-Qarkorja buxhetore ) 2023-2025 të përpiluar nga Qeveria e Kosovës.

* 1. **Burimet e Financimit Komunal për vitin 2023-2025**

Buxheti i Komunës përbëhen nga dy burime kryesore:

* Grantet Qeveritare (GP, GSA, GSH) dhe
* Të hyrat vetanake komunale .

**3.1.1 GRANTI I PËRGJITHSHËM (GP):**

* Mundëson një shkallë të arsyeshme te qëndrueshmërisë buxhetore komunale,
* Është mekanizëm per sigurimin e barazisë ndërmjet komunave si dhe
* Mundëson alokim adekuat te burimeve per komunitetet pakicë në komunat përkatëse.

Bazuar nga të dhënat e Departamentit të Politikave Ekonomike dhe Fiskale të Ministrisë së Financave Punes dhe Transfereve, në përputhje me LFPL, Granti i Përgjithshëm për komuna për vitin 2023 është aprovuar nga Komisioni i Granteve në shumë prej 255.21 milion euro. Kjo ndarje bazohet në formulën e përcaktuar në nenin 24 të LFPL, ku 10% e të hyrave totale të buxhetuara të Qeverisë qendrore iu ndahen komunave, duke përjashtuar të hyrat vetanake të nivelit qendror, mbështetjen buxhetore dhe grantet, të hyrat nga tatimi në pronë, të hyrat nga dividenta, grantet e përcaktuara të donatorëve si dhe taksat dhe ngarkesat dhe të tjera nga qeveria lokale.

Granti i përgjithshëm - me qëllim të nivelizimit të kapacitetit të ulët të të hyrave vetanake të komunave më të vogla,bazuar në LFPL, secila komunë do të pranojë për çdo vit një shumë të përgjithshme fikse (paushalle) prej 140,000 euro, duke zbritur nga 1 euro për kokë banori ose 0 euro për komunat me popullsi të barabartë ose më të madhe se 140,000 banorë. Pas kësaj, shpërndarja e bërë nëpër komuna bazohet në formulën për alokimin e grantit të përgjithshëm në komuna sipas LFPL: (i) numri i popullsisë llogaritet me tetëdhjetë e nëntë përqind (89%); (ii) përmasat gjeografike të komunës me gjashtë përqind (6%); (iii) numri i popullsisë pakicë në komunë (3%); (iv) komunat ku shumica e popullsisë së të cilave përbëhet nga pakicat kombëtare me dy përqind (2%);

Financimi i shërbimeve sociale si kompetencë e transferuar nga MPMS në komuna përfshihet në

kuadër të grantit të përgjithshëm të komunës. Të punësuarit në administratën e Drejtorive Komunale për Arsim para universitar dhe Shëndetësi primare financohen nga granti i përgjithshëm në komuna. Po ashtu, nga granti i përgjithshëm do të plotësohen edhe grantet specifike për arsim dhe shëndetësi kur është e nevojshme.

* **Buxheti i përgjithshëm i planifikuar i Komunës së Kaçanikut për vitin fiskal 2023, i përcaktuar sipas Qarkores Buxhetore nr.2023/01 me kufijtë fillestarë buxhetor në shumë prej: 10,674,688.00€.**
* **Burimet e financimit të Buxhetit Komunal vijnë nga:**

1. Granti i Përgjithshëm 4,603,824.00€
2. Granti Specifik i Arsimit: 3,734,102.00€
3. Granti Specifik për Shëndetësi: 1,474,184.00€ dhe
4. Të hyrat vetanake 862,578.00€

* **Total Financimi Qeveritar: 9,812,110.00€ apo 91.02 % e përbërjes së buxhetit total dhe**

1. **Të hyrat vetanake që për vitin 2023 planifikohen të jenë: 862,578.00€ apo 8.02% e total buxhetit.**

* **KRAHASIMI ME VITIN 2022**:
* Sipas burimeve të financimit Grantet Qeveritare kanë shënuar rritje nga 8,503,737.00€ sa ishte në v.2022 në 9,812,110.00€ për vitin 2023 apo në shumë totale prej 1,308373.00 euro vlera e rritjes se buxhetit nga Grantet Qeveritare dhe te hyrat vetanake nga 689,430.00€ ne vitin 2022 ne 862,578.00€ ne vitin 2023. Ne total buxheti komunal ka pësuar rritje për 16.12%.

**Granti specifik për Arsim parauniversitar për vitin 2022-2025**

Baza e Grantit Specifik për Arsim Parauniversitar për vitin 2023 është aprovuar nga Komisioni i Granteve në shumë prej 201.2 milion euro, nga te cilat 194.4 miion euro per grant bazë, 178.6 milion euro per paga dhe shtesa, 13.4 milion euro per mallra dhe sherbime, 2.3 milion euro per shpenzime kapitale si dhe politika në vazhdimësi dhe politika te reja 6.3 milion euro.

Granti Specifik për Arsim sipas LFPL, bazohet në sistem të hapur të financimit, duke marrë parasysh kriteret në formulën e arsimit parauniversitar të MASHT për vitin 2023.

Formula trajton nivelin e arsimit parafillor, fillor dhe të mesëm, duke marrë për bazë këto kritere:

a) Numri i nxënësve të regjistruar për vitin 2021/2022;

b) Raporti nxënës-mësimdhënës për arsimin fillor dhe të mesëm për nxënësit shumicë 1:21.3

(bazuar në Udhëzimin administrativ nr. 22/2013 të MASHTI-it);

c) Raporti nxënës-mësimdhënës për arsimin fillor dhe të mesëm për nxënësit pakicë 1:14.2;

d) Raporti nxënës-mësimdhënës për arsimin parashkollor 1:12;

e) Raporti nxënës-mësimdhënës për arsimin e mesëm profesional për nxënësit shumicë 1:17.2,

dhe për nxënësit pakicë 1:11.5;

f) Raporti nxënës-mësimdhënës për zonat malore 1:14.2;

g) Kalkulimi për stafin mësimdhënës të gjuhës angleze për klasën I dhe II;

h) Kalkulimi për stafin teknik administrativ për 630 nxënës 1 staf në arsimin parafillor dhe fillor;

i) Kalkulimi për stafin teknik administrativ për 470 nxënës 1 staf në arsimin e mesëm

j) Kalkulimi për stafin ndihmës për 170 nxënës 1 staf (pastrues) si dhe 1 staf për shkollë (roje);

k) Kalkulimi i pagave dhe shtesave është bazuar në faturën mujore të shpenzimit për stafin e

punësuar në arsim.

l) Shërbimi profesional Pedagogjik/Psikologjik;

m) Koordinatorët e cilësisë;

n) Kalkulimi i pagave për zëvendësimet gjate pushimeve të lehonisë 6%;

o) Mallrat dhe shërbimet janë kalkuluar sipas kriterit për nxënës (23 euro për nxënës shumicë

dhe 25 euro për nxënës pakicë) dhe për shkollë (1,500 euro për shkollë parafillore dhe fillore

dhe 3,250 euro për shkollë të mesme);

p) Kapitalet janë kalkuluar sipas kriterit 7 euro për nxënës;

Politikat të cilat janë aprovuar nga Komisioni i Granteve deri në vitin 2022 janë të inkorporuar në

kuadër të grantit bazë si vijon:

a) Kalkulimi i tri pagave pas pensionimit me kosto prej 1.5 milion euro;

b) Paga për asistentë për fëmijë me nevoja të veçanta me kosto prej 1.5 milion euro;

c) Pagat jubilare sipas kontratës kolektive për Arsim, me kosto prej 1.25 milion euro;

d) Praktika profesionale me kosto prej 3.5 milionë euro;

e) Paga për para fillor për shkolla 2 deri në 5 vjeç, me kosto prej 1.9 milion euro;

f) Paga për Mësimdhënësit me gjendje të rëndë shëndetësore, me kosto prej 1.7 milion euro,

g) Mallra dhe Shërbime për fëmijë (4 deri në 5 vjeç), me kosto prej 78,848 euro;

h) Kosto e pagesës së procedurave për validim dhe akreditim për shkollat e mesme të larta

profesionale (8 Shkolla), me kosto prej 38,400 euro.

Sipas MASHTI-të është raportuar numri për 12,002 nxënës më pak në arsim para universitar

krahasuar me vitin paraprak.

**GRANTI I SPECIFIK PËR SHËNDETËSI (GSSH):**

Granti Specifik për shëndetësi primare sipas LFPL, bazohet në sistem të hapur të financimit, duke marrë parasysh kriteret e Ministrisë së Shëndetësisë për vitin 2023-2025.

Granti specifik për shëndetësi primare për vitin 2023 është aprovuar në shumë prej 70.5 milionë euro,

si në vijim:

I. Granti bazë është aprovuar në shume prej 62.6 milionë euro,

II. Politikat në vazhdimësi dhe të reja të aprovuara nga KG për vitin 2023 janë në shume prej 8

milionë euro si vijon:

a) Rritja e stafit profesional shëndetësor si vijon:

 Mjek Familjar dhe mjek të urgjencës prej 299 dhe

 Kostoja për paga dhe shtesa në shume prej 2.4 milionë euro

b) Vizitat në shtëpi për shtatzëna dhe fëmijë (vizita x 10 euro) me kosto prej 3.4 milionë euro,

c) Vizitat e kujdesit paliativ (vizitë x 20 euro) me kosto prej 2.2 milionë euro.

P**ër Komunën e Kaçanikut gjithsej shuma e ndarë e grantit specifik bazë për Shëndetësi është në lartësi prej 1,161,004.00€ dhe shuma prej 313,180.00 euro per politika te reja.**

**PROJEKSIONET E TË HYRAVE VETANAKE KOMUNALE PËR VITIN 2023-2025:**

Projeksionet e të hyrave vetanake komunale për vitin 2023, janë në shumë prej 98.5 milion euro për gjitha komunat. Këto të hyra i shtohen financimit komunal krahas granteve komunale.

Në këto projeksione janë marrë parasyshë parashikimet e komunave mbi të hyrat në pronën e paluajtshme (tatimi ne prone dhe tatimi ne tokë) sipas faturimit te tatimit ne prone dhe trendit te realizimit të të hyrave jo tatimore gjate tri viteve te fundit, duke perjashtuar nga këto projeksione te hyrat nga gjobat në trafik dhe te hyrat nga gjykatat.





* **TË DALURAT BUXHETORE PËR VITET 2023 – 2025**

**Tendenca e shpenzimeve komunale dhe parashikimi i tyre afat-mesëm 2023-2025**

Përmes Qarkores Buxhetore komunale 2023/01 komunat do të kenë edhe në të ardhmen fleksibilitet në shpërndarjen e të hyrave vetanake komunale në strukturën e shpenzimeve sipas kategorive ekonomike për vitin 2023, duke përjashtuar kategorinë Paga dhe Mëditje. Si rezultat Komuna e Kaçanikut prezanton këtë ndarje të shpenzimeve në mes të kategorive të lejuara buxhetore për periudhën afatmesme 2023-2025:













* **Kategoria Ekonomike – Investimet Kapitale** - e prezantuar në detaje më poshtë paraqet një komponentë të rëndësishme të buxhetit të komunës e cila ndonëse nuk përfaqëson pjesën më të madhe të shpenzimeve të përgjithshme buxhetore, mbetet me rëndësi të posaqme në aspektin e planifikimit, për Komunën e Kaçanikut. Kjo kategori e shpenzimeve në kuadër të shpenzimeve të rregullta buxhetore, ka potencialin më të madh për të nxitur rritjen ekonomike. Andaj, kjo kategori e shpenzimeve, edhe gjatë periudhës së ardhshme afatmesme, do të vazhdojë të jetë në funksion të krijimit të ambientit më të favorshëm për ngritje të pjesëmarrjes së sektorit privat,dhe qytetarëve përmes përmirësimit të vazhdueshëm të infrastrukturës. Përderisa ndikimi i këtyre investimeve në punësim dhe konsum është relativisht i shpejtë, ndikim i plotë i tyre në ekonomi do të mund të realizohet vetëm në periudhën afatmesme. Në këtë kontekst përmirësimi i infrastrukturës do të pozicionojë ekonominë e Komunës së Kaçanikut në një rrugë të rritjes më të shpejtë dhe të qëndrueshme ekonomike në një periudhë afatgjatë.